ΚΑΝΟΝΙΣΜΟΣ (ΕΚ) αριθ. 2493/97 ΤΗΣ ΕΠΙΤΡΟΠΗΣ της 12ης Δεκεμβρίου 1997 για προσαρμογή του ανώτατου ετήσιου επιπέδου αλιευτικής προσπάθειας για ορισμένες αλιευτικές μεθόδους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2027/95 του Συμβουλίου, της 15ης Ιουνίου 1995, για τη θέσπιση καθεστώτος διαχείρισης της αλιευτικής προσπάθειας αναφορικά με ορισμένες κοινοτικές ζώνες και αλιευτικούς πόρους (1), και ιδίως το άρθρο 4 δεύτερη περίπτωση,

Εκτιμώντας:

ότι το άρθρο 4 δεύτερη περίπτωση του κανονισμού (ΕΚ) αριθ. 2027/95 προβλέπει ότι η Επιτροπή, κατόπιν αιτήσεως ενός κράτους μέλους, λαμβάνει τα κατάλληλα μέτρα ούτως ώστε το εν λόγω κράτος μέλος να μπορεί να εκμεταλλεύεται τις ποσοστώσεις του σύμφωνα με τις διατάξεις του άρθρου 6 παράγραφος 2 τρίτο εδάφιο του κανονισμού (ΕΚ) αριθ. 685/95 του Συμβουλίου, της 27ης Μαρτίου 1995, σχετικά με τη διαχείριση της αλιευτικής προσπάθειας αναφορικά με ορισμένες κοινοτικές ζώνες και αλιευτικούς πόρους (2) 7

ότι η Ισπανία ζήτησε από την Κοινότητα να προσαρμόσει το ανώτατο ετήσιο επίπεδο αλιευτικής προσπάθειας, για το 1997, μεταφέροντας μέρος της αλιευτικής προσπάθειας των σταθερών διχτύων προς τα ελκόμενα δίχτυα, κατά την κατευθυνόμενη αλιεία βενθοπελαγικών ειδών για να είναι σε θέση τα σκάφη που φέρουν σημαία της Ισπανίας να αλιεύουν ορισμένες ποσοστώσεις που της έχουν παραχωρηθεί δυνάμει του κανονισμού (ΕΚ) αριθ. 390/97 του Συμβουλίου, της 20ής Δεκεμβρίου 1996, για τον καθορισμό για ορισμένα αποθέματα ή ομάδες αποθεμάτων των συνολικών επιτρεπόμενων αλιεύσεων για το 1997 καθώς επίσης και ορισμένων όρων υπό τους οποίους μπορούν να αλιεύονται (3), όπως τροποποιήθηκε τελευταία από τον κανονισμό (ΕΚ) αριθ. 1974/97 (4) 7

ότι η μεταφορά αυτή της αλιευτικής προσπάθειας αφορά μια απλή προσαρμογή η οποία δεν επηρεάζει τις υπάρχουσες ισορροπίες και επιτρέπει την προσαρμογή της σημερινής κατάστασης του στόλου, των επιπέδων αλιευτικής προσπάθειας που παραχωρήθηκαν αρχικά, καθώς και τη διαφοροποίηση της αλιευτικής δραστηριότητας προς άλλα βενθοπελαγικά είδη 7

ότι ο κανονισμός πρέπει να αρχίσει να ισχύει αμέσως ούτως ώστε η Ισπανία να μπορέσει να εκμεταλλευτεί τις ποσοστώσεις αλίευσής της κατά τρόπο ορθολογικό ώστε να εφοδιάσει την αγορά κατά την περίοδο που ισχύουν οι ποσοστώσεις που της παραχωρήθηκαν 7

ότι τα μέτρα που λαμβάνονται στον παρόντα κανονισμό είναι σύμφωνα με τη γνώμη της επιτροπής διαχείρισης της αλιείας και της υδατοκαλλιέργειας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ανώτατο ετήσιο επίπεδο αλιευτικής προσπάθειας για την αλιεία βενθοπελαγικών ειδών με ελκόμενα και σταθερά εργαλεία για το Βασίλειο της Ισπανίας που αναφέρεται στο παράρτημα του κανονισμού (ΕΚ) αριθ. 2027/95 προσαρμόζεται, για το 1997, σύμφωνα με το παράρτημα.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Δεκεμβρίου 1997.

Για την Επιτροπή

Emma BONINO

Μέλος της Επιτροπής

(1) ΕΕ L 199 της 24. 8. 1995, σ. 1.

(2) ΕΕ L 71 της 31. 3. 1995, σ. 5.

(3) ΕΕ L 66 της 6. 3. 1997, σ. 1.

(4) ΕΕ L 278 της 11. 10. 1997, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>